als_Latn dik_Latn sag_Latn
Keni tentuar ndonjëherë të fusni në prizë telefonin tuaj për karikim, por kablloja nuk arrin? Shumë shpejt mund të kemi një zgjidhje për një nga problemet më të zakonshme të teknologjisë. Kërkuesit e Universitetin North Carolina kanë krijuar tela, që mund të zgjaten deri në tetë herë gjatësinë e tyre origjinale, ndërkaq ruajnë ende funksionalitetin.
Krijuesit e tyre kanë mbushur tuba elastikë polimeri me metal të lëngët prej galiumi dhe indiumi – një metal efikas që përcjell rrymën elektrike.
“Qasja jonë i mban materialet veçan, kështu që përfton përçueshmëri maksimale pa dëmtuar elasticitetin,” thotë Michael Dickey, profesor i inxhinierisë kimike dhe biologjisë molekulare në Universitetin North Carolina.
Dickey thotë se telat mund të përdoren në të gjitha llojet e ndryshme të teknologjisë, nga kufjet te karikuesit e telefonave.
Para se këto tela me metal të lëngshëm të nxirren në treg për publikun, ekipi duhet të zgjidhë çështjen më kryesore të kësaj teknologjie: minimizimi i rrjedhjeve, nëse telat çahen.
(Herë të lexuara: 195)
als_Latn als_Latn als_Latn als_Latn als_Latn als_Latn